**Finančné inštitúcie**

****

****

**BEZHOTOVOSTNÝ PLATOBNÝ STYK**

**Je realizovaný prevodom prostriedkov z účtu platiteľa na účet príjemcu platby. Pri bezhotovostnom platobnou styku sa nevyužívajú hotovostné peniaze, ale tzv. depozitné - bankové peniaze.**

**Je realizovaný výlučne prostredníctvom bánk.**

**Prostriedky používané pri bezhotovostnom platobnom styku:**

* **príkazy na úhradu**
* **príkazy na inkasá**
* **šeky**
* **platobné karty**

**Podmienkou pre realizáciu bezhotovostného platobného styku je teda existencia bankového účtu ako na strane odosielateľa peňazí, tak aj na strane ich príjemcu.**

**BEŽNÝ ÚČET**

**je bankový produkt, prostredníctvom ktorého môže klient vykonávať každodenné bankové operácie.**

**Medzi základné operácie patrí vklad, výber a prevod peňazí na iný účet.**

**Štandardnými službami spojenými s bežným účtom sú trvalé príkazy a inkasá. Za vedenie bežného účtu si obyčajne banka účtuje poplatok.**

**IBAN (International Bank Account Number)**

**medzinárodné číslo bankového účtu, používané pri zahraničných transakciách v rámci EÚ, ktoré má rovnakú štruktúru vo všetkých krajinách únie.**

**Prvé dva znaky sú vždy povinné alfabetické a predstavujú kód krajiny. Ďalšie dva znaky sú povinné numerické a predstavujú kontrolné číslice a posledná časť môže obsahovať maximálne do 30 znakov rôzneho charakteru.**

**Číslo bankového účtu - je jedinečná kombinácia písmen, číslic a symbolov, určená na identifikáciu bankového účtu.**

****

**KREDITNÁ KARTA**

**je úverový produkt, ktorý umožňuje klientovi čerpať úver, do bankou schválenej výšky úverového limitu.**

**Kreditná karta umožňuje, podobne ako debetná platobná karta, uskutočňovať platby a výbery hotovosti. Na rozdiel od debetnej platobnej karty, klient nemusí mať v banke bežný účet.**

**Majiteľ kreditnej karty môže čerpať úver počas istého obdobia (väčšinou 30 až 50 dní) bezúročne. Po uplynutí bezúročného obdobia musí klient zaplatiť minimálnu splátku (od 5 do 10 % z vyčerpanej sumy) a zostatok úverového limitu môže použiť v ďalšom období.**

**Bankomat (ATM - Automatic Teller Machine)**

* **je zariadenie umožňujúce platobnou kartou vyberať hotovosť. V niektorých bankomatoch však možno aj vkladať hotovosť, uskutočňovať prevod alebo vykonávať platby (napr. dobíjanie kreditu k predplateným kartám mobilného telefónu).**
* **Na všetky tieto operácie je nevyhnutné použiť platobnú kartu (debetnú alebo kreditnú) spolu s PIN číslom alebo aplikáciu v mobilnom telefóne.**

**PIN (Personal Identification Number)**

* **zvyčajne štvormiestne osobné identifikačné číslo viažuce sa k platobnej karte. PIN umožňuje vykonávať transakcie, ako sú napr. platba za tovar v obchode alebo výber peňazí z bankomatu.**

****

****

****